alexandrainst/scandi-wiki huggingface dataset:
Paternosterverk

Paternosterverk er ein type gravemaskin eller ein transportreiskap der gravereiskapen eller trasportinnretninga er ei rad med skålar eller anna som er festa med jamne mellomrom til ei kjede eller eit band som går i ei endelaus langsmal sløyfe med eine enden ned i den massen eller dei gjenstandane som skal gravast opp eller flyttast, og andre enden i eit lasterom der massen eller gjenstandane skal plasserast.

Nemninga paternosterverk skriv seg frå den likskapen verket har med ei kristen bønekjede (rosenkrans), som vert nytta til mellom anna til å ramse opp bøna «Pater noster», latin for bøna «Fader vår».

Paternosterverk vert mellom anna nytta som graveinnretningar under mudringsarbeid der  lausmasser som til dømes mudder, silt eller sand skal takast vekk.

Sjå òg
Paternosterheis

Kjelder
snl.no: Paternosterverk

Gravemaskinar
Roterande maskinar
Simple Twist of Fate

«Simple Twist of Fate» er ein song av Bob Dylan, spelt inn 19. september 1974 og gjeven ut på det 15. studioalbumet hans, Blood on the Tracks, i 1975.

Den komplette innspelinga av «Simple Twist of Fate» vart gjeve ut på luksusutgåva av The Bootleg Series Vol. 14: More Blood, More Tracks i 2018, der det første opptaket av songen, frå 16. september 1974, òg vart inkludert på enkel-CD-utgåva og den doble vinylutgåva av albumet.  

Eit konsertopptak frå 28. februar 1978 kom ut på At Budokan.

«Simple Twist of Fate» vart først spelt inn av Joan Baez på Diamonds & Rust (1975), og har sidan blitt tolka av mange andre artistar som Jerry Garcia Band, Concrete Blonde, Sean Costello, The Format, Bryan Ferry, Jeff Tweedy, Stephen Fretwell og Sarah Jarosz. Diana Krall spelte songen i 2012 på hyllestalbumet til Dylan, Chimes of Freedom: Songs of Bob Dylan Honoring 50 Years of Amnesty International.

Ein nynorsk versjon vart skriven og framført av Tom Roger Aadland som «Lagnaden sin vri» på albumet Blod på spora i 2009.

Kjelder
Denne artikkelen bygger på «Simple Twist of Fate» frå ,  den 25. november 2018. 
 oppgav desse kjeldene:

Bakgrunnsstoff
Lyrics

Songar skrivne av Bob Dylan
Bob Dylan-songar
Songar frå 1975
Songar produserte av Bob Dylan
Joan Baez-songar
Bryan Ferry-songar
Diana Krall-songar
Judy Collins-songar
Tom Roger Aadland-songar
Mikael Wiehe-songar
You're a Big Girl Now

«You're a Big Girl Now» er ein song av Bob Dylan, gjeven ut på det 15. studioalbumet hans, Blood on the Tracks, i 1975. Det er ein av fem songar på albumet som Dylan først spelte inn i New York City i september 1974 og så spelte inn på ny i Minneapolis i desember same året. Den siste innspelinga vart gjort 27. desember 1974. 

Forskjellige opptak av «You're a Big Girl Now» frå New York-innspelinga kom ut i 1985 på samleplata Biograph og i 2018 på den enkle CD-utgåva og den doble vinylutgåva av The Bootleg Series Vol. 14: More Blood, More Tracks. Alle opptaka frå New York kom ut på luksusutgåva av albumet. Luksusutgåva av The Bootleg Series Vol. 14 inneheld òg ein remiks av albumversjonen av songen.

Eit konsertopptak av songen, innspelt 23. mai 1976, kom ut på albumet Hard Rain.

Setninga «Love is so simple, to quote a phrase» refererer til ein song av gruppa The Dells, «Love Is So Simple».

Andre versjonar
 The Sports spelte inn ein versjon i 1981 på EP-lata The Sports Play Dylan (and Donovan)
 Lloyd Cole i 2001 på albumet ETC
Jimmy Lafave og Lisa Miller i 1996 på albumet hennar Quiet Girl with a Credit Card
Zita Swoon i 2006 på albumet deira Camera Concert - A Band In A Box
My Morning Jacket i 2012 å samlealbumet Chimes of Freedom: Songs of Bob Dylan Honoring 50 Years of Amnesty International.

Norsk versjon
Ein nynorsk tekst til songen vart skriven av Tom Roger Aadland og kalla «Stor jente no». Denne kom ut på albumet Blod på spora i 2009.

Svensk versjon
Ein versjon versjon av songen kalla «Du är en stor tjej nu» finst på albumet Vid grinden av Georga.

Kjelder
Denne artikkelen bygger på «You're a Big Girl Now» frå ,  den 25. november 2018. 
 oppgav desse kjeldene:

Bakgrunnsstoff
Tekst

Songar skrivne av Bob Dylan
Bob Dylan-songar
Songar frå 1975
Songar produserte av Bob Dylan
My Morning Jacket-songar
The Sports-songar
Tom Roger Aadland-songar
Distriktet Scheibbs

Distriktet Scheibbs er eit administrativt distrikt (Bezirk) i forbundslandet Niederösterreich i Austerrike. Distriktet dekker ei flatevidd på 1024 km² og har vel 41 000 ibuarar (2018). Landsbyen Scheibbs er administrasjonssenter for distriktet.

Kommuneskipnaden
Distriktet omfattar 18 kommunar, av dei 2 bykommunar og 9 såkalla 'Marktgemeide'.
 Gaming
 Göstling an der Ybbs
 Gresten
 Gresten-Land
 Lunz am See
 Oberndorf an der Melk
 Puchenstuben
 Purgstall an der Erlauf
 Randegg
 Reinsberg
 Sankt Anton an der Jessnitz
 Sankt Georgen an der Leys
 Scheibbs
 Steinakirchen am Forst
 Wang
 Wieselburg
 Wieselburg-Land
 Wolfpassing

Kjelder
Denne artikkelen bygger på «Bezirk Scheibbs» frå ,  den 25. november 2018.  
 

Distrikt i Austerrike
Niederösterreich
You're Gonna Make Me Lonesome When You Go

«You're Gonna Make Me Lonesome When You Go» er ein song av Bob Dylan. Han vart spelt inn i september 1974 og kom ut på albumet Blood on the Tracks i januar 1975.

Songen var ein av få som Dylan prøvde å spele inn med fullt band (Eric Weissberg og Deliverance) under dei første innspelingane for albumet i september 1974 i New York. Det vart gjort fleire forsøk, inkludert eit langsamt balladearrangement, men Dylan valde til slutt eit nesten akustisk arrangement der han berre vart akkompagneert av Deliverance-bassisten Tony Brown. Alle dei forskjellige versjonane som vart spelte inn av «You're Gonna Make Me Lonesome When You Go» kom ut i 2018 på luksusutgåva av The Bootleg Series Vol. 14: More Blood, More Tracks, og eit opptak kom òg ut på den enkle CD-utgåva og den doble vinylutgåva av albumet.

The Daily Telegraph skildra songen som «Dylan sitt mest fullverdige meisterverk, spekka av lyrisk blod og tore og gjennomborande observasjonar.»  I følgje Telegraph var songen «den enklaste, lettaste songen på albumet - men er likevel hjarteskjerande i den nesten likegyldige overgjevinga til den uungåelege hjartesorga.»

Dylan har ikkje spelt songen på konsertane sine sidan 1976.

Andre versjonar 

Miley Cyrus og Johnzo West spelte inn songen for Amnesty International på albumet Chimes of Freedom: Songs of Bob Dylan Honoring 50 Years of Amnesty International, eit veldedig hyllestalbum til Dylan frå 2012.

Elvis Costello spelte inn songen på bonusplata for albumet sitt Kojak Variety.

Songen er òg blitt spelt av mange andre artistar som Madeleine Peyroux, Shawn Colvin, Raul Malo, Mary Lou Lord, Mary Lee's Corvette, Maria Muldaur, Naked Eyes og Rhett Miller.

Saradha Koirala nemner songen i romanen sin, Lonesome When You Go.

Norske versjonar
Ein norsk tekst til songen vart skriven av Stein Erik Lunde og kalla «Du veit at jeg blir ensom når du drar». Han vart framført av Ødeland Kvartal i 1996 på singelen «4 sanger av Bob Dylan». 
Ein nynorsk tekst vat skriven av Tom Roger Aadland, kalla «Du gjer meg einsam når du dreg» for Blod i spora frå 2009.

Kjelder 

Denne artikkelen bygger på «You're Gonna Make Me Lonesome When You Go» frå ,  den 25. november 2018. 
 oppgav desse kjeldene:

Bakgrunnsstoff 
 Teksten

Songar frå 1975
Bob Dylan-songar
Songar produserte av Bob Dylan
Songar skrivne av Bob Dylan
Miley Cyrus-songar
Elvis Costello-songar
Tom Roger Aadland-songar
Joan Osbourne-songar
Scheibbs

Scheibbs er ein by og ein kommune i distriktet med same namn i forbundslandet Niederösterreich i Austerrike. Kommunen har ei flatevidd på 46 km² og i kring 4 200 ibuarar. Byen Scheibbs ligg ved elva Erlauf, 339 meter over havet.

Kjelder

Denne artikkelen bygger på «Scheibbs» frå ,  den 25. november 2018.

Bakgrunnsstoff

Kommunar i Niederösterreich
Byar i Austerrike
Meet Me in the Morning

«Meet Me in the Morning» er ein bluessong skriven av Bob Dylan, spelt inn i New York City den 16. september 1974 og gjeven ut på det 15. studioalbumet hans, Blood on the Tracks, i 1975.

Eit opptak frå 19. september 1974 av «Meet Me in the Morning» kom ut som B-sida til Record Store Day 2012-utgåva av Dylan-singelen «Duquesne Whistle» og på den enkle CD-utgåva og den doble vinylutgåva av The Bootleg Series Vol. 14: More Blood, More Tracks i 2018. Alle opptaka av songen kom ut på luksusutgåva av dette albumet.

Den 19. september 2007 spelte Dylan songen på ei konsert for første gongen under ein konsert i Nashville. Med seg å scenen hadde han Jack White frå The White Stripes.

«Meet Me in the Morning» vart nytta i filmen Away We Go.

Andre versjonar
Den amerikanske heavy metal-artisten Jason Becker spelte inn ein versjon av songen og gav han ut på albumet sitt Perspective (1995).

Den russiske rockemusikaren Mike Naumenko skreiv ein song kalla «Позвони мне рано утром», som var inspirert av denne Dylan-songen.

Norsk versjon
Tom Roger Aadland skreiv ein nynorsk tekst til songen kalla «Kom i morgon tidleg». Denne gav han ut i 2009 på albumet Blod i spora.

Kjelder
Denne artikkelen bygger på «Meet Me in the Morning» frå ,  den 25. november 2018. 
 oppgav desse kjeldene:

Bakgrunnsstoff
Tekst

Songar skrivne av Bob Dylan
Bob Dylan-songar
Songar frå 1975
Songar produserte av Bob Dylan
Tom Roger Aadland-songar
Syntagmaplassen

Syntagmaplassen (gresk Πλατεία Συντάγματος) er ein av to sentrale plassar i Aten. Den andre er Omoniaplassen. Plassen fekk sit namn etter den greske konstitusjonen i 1844, då Hellas' første konge Otto av Hellas vart tvinga til å gje etter for eit sivilt og militært opprør den 3. september 1843. Plassen ligg føre det gamle (frå 1800-talet) kongelege slott. Det husar sidan 1934 det greske parlamentet. Syntagmaplassen er den viktigaste plass i det moderne Athen, både sett frå eit historisk og sosialt synspunkt, eit «episenter» for kommersiell aktivitet og i gresk politikk.

Skildring 

Plassen grensar mot Amalia-avenyen (Leoforos Amalias) mot aust, Odos Othonos (Otto-gata) mot sør, og Leoforos Vasileos Georgiou Protou (Kong Georg I-gata) mot nord. Gata som grensar mot plassen i vest, som forbind Odos Stadiou (Stadion-gata) med Odos Filellinon (Filhellener-gata), heiter Plateia Syntagmatos. Den austlege sida av plassen er høgare enn den vestlege, og vert dominert av eit sett med marmortrapper som fører til Leoforos AmaliasSyntagma metrostasjon. Trappene endar ved eit par utandørs kafear som er eit populært bysenter og samlingsplass. Syntagma har òg to grøntområde, eit mot nord og eit mot sør, beplanta med skyggefulle trær, og i sentrum av plassen, ei stor fontene frå midten av 1800-talet.

Det gamle slottet, ein bygning i nyklassisk stil, som har vore tilhold for det greske parlament sidan 1934. Det ligg like overfor Leoforos Amalias mot aust. Det er omgjeve av den nasjonale hagen som er open for publikum. Sjølve Parlamentet er ikkje open for publikum, sjølv  når ingen forhandlingar pågår. Kvar time er det vaktskiftet, ein seremoni som vert utført av Presidenten sine vaktar. Dette føregår føre grava til den ukjende soldat på plassen mellom Syntagmaplassen og parlamentsbygningen. På spesielle dagar føregår vaktskiftet med musikkorps og dei fleste av dei 120 presidentvaktene er tilstades nøyaktige klokka 11:00.

Galleri

Referansar 

Denne artikkelen bygger på «Syntagmaplassen» frå ,  den 25. november 2018.

Bakgrunnsstoff
 Syntagmaplassen i Store norske leksikon

Aten
Hellas
Nic Schiøll

Nic Schiøll (uttalt: «Nikk Sjøll»), opphavleg Nicolai Marius Schiøll (), var ein norsk bilethoggar og kunstmålar, fødd og død i Oslo. Han veks opp i Oslo, tok examen artium på Frogner skole 1920, og byrja same året  på Statens Håndverks- og Kunstindustriskole. I 1923 studerte han under bilethoggaren Wilhelm Rasmussen på Statens Kunstakademi, og 1923–24 var han i Paris som elev av den franske bilethoggaren Antoine Bourdelle ei stutt tid.

Atelieret til Bourdelle i Paris vart ein stad mange av dei norske kunstnarane søkte seg til på byrjinga av 1920-talet, som til dømes Rolf Lunde, Stinius Fredriksen, Gunnar Janson, Dyre Vaa, Dagfin Werenskiold og Ståle Kyllingstad. Men med få unnatak, som til dømes i utkastet til relieffet som Nic Schiøll konkurrerte med i 1931 til utsmykkinga av Minnehallen i Stavern for sjøfolk som mista livet under fyrste verdskrigen, har ikkje Bourdelle sett vesentlege spor etter seg i kunsten hans. Han gjekk meir i ei nyklassisistisk lei, sjølv om han i åra 1927–1950 var verksam saman med andre elevar av Bourdell både på Nidarosdomen og Oslo rådhus.

Til vestfronten på Nidarosdomen modellerte han i 1927–1937 ni statuar av helgenar og bibelske personar. Men her måtte han og alle dei andre bilethoggarane følgje det arkitektoniske skjemaet for kyrkja, og halde seg strengt til mellomalderens gotiske stil. Men då han i 1938–45 skapte  St. Halvard-statuen på sørsida av Oslo rådhus, stod han friare til å utforme ein heilag mann og legenda ikring han etter sin eigen idé. Denne skulpturen av vernehelgenen for Oslo er rekna som Nic Schiølls mest framifrå verk.

Kjelder
Snl.no: Nic Schiøll (med tilvisningar)
 

Norske bilethoggarar
Folk frå Oslo
Vindtårnet

Vindtårnet eller Andronikos Kyrrhestes sitt Horologion er eit åttekanta klokketårn i marmor ved den romerske agoraen i Aten. Byngingen er også kjend som Aerides (), som tyder 'vindar'. Vindtårnet omfattar solur, eit vassur og ei vindfløy. 

Det skal ha blitt bygd av Andronikos av Kyrrhos rundt år 50 f.Kr., men ifølgje andre kjelder kan det hablitt bygd på 200-talet f.Kr. Tårnet blei reinska og restaurert frå 2014 til 2016.

Galleri

Kjelder 
Denne artikkelen bygger på «Tower of the Winds» frå ,  den 22. februar 2019. 
 oppgav desse kjeldene:  
 
Joseph V. Noble; Derek J. de Solla Price: The Water Clock in the Tower of the Winds, American Journal of Archaeology, Vol. 72, No. 4 (1968), pp. 345–355.
James Beresford: A Monument to the Winds, Navigation News, Mar/Apr 2015, pp. 17–19.
Pamela A. Webb, The Tower of the Winds in Athens.  Greeks, Romans, Christians, and Muslims: Two Millennia of Continual Use, (Philadelphia 2017)

Aten
Byggverk i Hellas
Gresk historie
Tårn
Bøker i Bibelen

I Bibelen er det 66 bøker, 39 i Det gamle testamentet og 27 i Det nye testamentet.

Det gamle testamentet

Det nye testamentet

Sjå òg 

 Kristendommen
 Jødedommen
 Torá
 Tanákh
 Septuaginta
 Dei apokryfe skriftene
 Dei deuterokanoniske skriftene

Referansar 

Denne artikkelen bygger på «Bøker i Bibelen» frå ,  den 26. november 2018.  
 
Bibelen
NM i alpine greiner 1965

Noregsmeisterskapen i alpine greiner 1965 fann stad i Bavallen på Voss i Hordaland dagane 5.-7. mars 1965. Aud Hvammen vart tildelt kongepokalen for sin prestasjon i storslalåm.

Idrettslaget Ørnar var arrangør av meisterskapen, som for fjerde gong vart avvikla på Voss.

Menn

Slalåm 

Dato: 7. mars

Storslalåm 

Dato: 6. mars

Utfor 

Dato: 5. mars

Kvinner

Slalåm 

Dato: 7. mars

Storslalåm 

Dato: 6. mars

Utfor 

Dato: 5. mars

Kombinasjon

Kjelder
Arbeiderbladet 6. mars 1965
Arbeiderbladet 8. mars 1965

Noregsmeisterskap i 1965
Noregsmeisterskap i alpine greiner
Idrettstilskipingar i Vestland
Idrett i Voss
Charlottenborg i Danmark

Charlottenborg er ein bygning ved Kongens Nytorv i sentrale København i Danmark. Her ligg mellom anna Det Kongelige Danske Kunstakademi. 

Den eldste delen av Charlottenborg stammar frå slutten av 1670-talet.

Historie 

Charlottenborg blei oppført for Ulrik Frederik Gyldenløve i åra 1672-1683 og var ein av dei første større bygningane som blei oppførte ved Kongens Nytorv, som då var nytt. Bygningen var i tillegg eun av dei første barokkbygningane som blei bygga i Danmark.

Kunstakademiet 
Det danske Kunstakademiet blei formelt oppretta i 1754 og overtok ein stor del av Charlottenborg. I 1787 blei paléet endeleg overdratt til akademiet som eigedom, og brukt av dei til våre dagar, bortsett frå i ein periode etter brannen i København i 1795, då fleire institusjonar flytta inn midlertidig.

Kjelder

Denne artikkelen bygger på «Charlottenborg (Danmark)» frå ,  den 26. november 2018.

Bakgrunnsstoff

 
 Kunsthal Charlottenborg
 Charlottenborgfondet 

Byggverk i København
Slott i Danmark
Freda byggverk i København
Distriktet Lilienfeld

Distriktet Lilienfeld er eit administrativt distrikt (Bezirk) i forbundslandet Niederösterreich i Austerrike. Distriktet dekker ei flatevidd på 923 km², med i kring 26 000 ibuarar (2018). Småbyen Lilienfeld er administrasjonssenter for distriktet.

Kommuneskipnaden
Distriktet omfattar 14 kommunar, av dei 2 bykommunar og 6 såkalla 'Marktgemeide'.

 Annaberg
 Eschenau
 Hainfeld
 Hohenberg
 Kaumberg
 Kleinzell
 Lilienfeld
 Mitterbach am Erlaufsee
 Ramsau
 Rohrbach an der Gölsen
 St. Aegyd am Neuwalde
 St. Veit an der Gölsen
 Traisen
 Türnitz

Kjelder
Denne artikkelen bygger på «Bezirk Lilienfeld» frå ,  den 26. november 2018.  
 

Niederösterreich
Det Kongelige Akademi for de Skønne Kunster

Det Kongelige Akademi for de Skønne Kunster, før 1991 Akademiet for de Skønne Kunster, er ein del av Kunstakademiet i Danmark. Det verker for å fremja kunst og som statleg rådgjevar i kunstnariske spørsmål innan arkitektur, biletkunst og tilgrensande kunstartar. Akademiet blei skipa i 1968, då det blei skild ut frå Kunstakademiet. 

Kunstnersamfundet i Danmark har i oppgåve å stilla og velja kandidatar til akademiet. Akademiet har 60 medlemmer som bli valde for 6 år av gongen av medlemmer frå Kunstnersamfundet. 

Akademiraadet leier akademiet. Det blir peikt ut av medlemmer av akademiets medlemmer og har 12 medlemmer fordelte mellom målarar, bilethoggarar og arkitektar.
Akademiraadet held til ved Kongens Nytorv i København.

Akademiet gjev økonomisk støtte til danske kunstnarar gjennom utdeling av fleire legat og medaljar.

Medaljar 
 C.F. Hansen-medaljen
 Thorvaldsenmedaljen
 Eckersbergmedaljen
 Thorvald Bindesbøll-medaljen
 N.L. Høyen-medaljen
 Franciska Clausen-medaljen

Kjelder

Denne artikkelen bygger på «Det Kongelige Akademi for de Skønne Kunster» frå , og «Det Kongelige Akademi for de Skønne Kunster» frå  den 26. november 2018.

Bakgrunnsstoff

Dansk kultur
Kunstakademi
Skipingar i 1968
Det Kongelige Danske Kunstakademi
John Nome

John Nome () var ein teolog og idehistorikar frå Øyslebø i Vest-Agder. Han var professor i religionsfilosofi og etikk ved Det teologiske menighetsfakultet 1951–72, også aktiv som kyrkje- og idéhistorikar. Nome var ein av dei mest særprega norske teologane idet 20. hundreåret.

Liv og gjerning 
Nome tok eksamen artium i Mandal i 1926. Deretter studerte han ved Menighetsfakultetet i Oslo og vart cand.theol. i 1932. Sidan arbeidde han 1934-39 som stipendiat i systematisk teologi ved Universitetet i Oslo. Han sysla då med avhandlinga Den norske preken og oppbyggelseslitteratur fra tiden 1600–1730. Mot slutten av 1930-åra kom han ut med to bøker om den tyske sosiologen og filosofen Georg Simmel. Den fyrste, Filosofisk kultur. Georg Simmel som moderne tenker, gav han i 1938 den filosofiske doktorgraden.

Frå 1942 underviste Nome i systematisk teologi og kyrkjesoge ved Misjonsskulen i Stavanger. I 1943 gav han ut boka Det norske misjonsselskaps historie i norsk kirkeliv. Demringstid i Norge, med metodologiske perspektiv på historieskriving inspirert av tysk hermeneutisk filosofi. Då dagsavisa Vårt Land vart starta i Oslo 1945, vart Nome ein av redaktørane. Gjennom sine leiarartiklar eksponerte han den kristne kulturkritiske profilen til avisa, og i sine mange kronikkar tolka han åndslivet i dei tidlege etterkrigsåra.

År 1951 vart Nome tildelt den teologiske doktorgraden på eit arbeid om den tyske teologen Ernst Troeltsch. Same året tok han til som professor ved Menighetsfakultetet, ei stilling han hadde til pensjonerte seg i 1972. Her la han vekt på å utdanne teologar med evne til å møte ideologiske utfordringar. Ved Menighetsfakultetet representerte han den klassiske universitets-tradisjonen. Nome si humanistiske orientering var knytt til ei teologisk og religiøs forankring i evangelisk-lutherske trusførestillingar.

Nome var medlem i Det Norske Videnskaps-Akademi frå 1963.

Kjelder
Norsk biografisk leksikon

Norske filosofar
Norske teologar
Folk frå Marnardal
Mokkabønner

Mokkabønner er eit sjokoladeprodukt laga av mørk sjokolade smaksett med kaffi og forma som kaffibønner.

Produktet blei først lansert på den norske marknaden i 1917 av produsenten Bergene. I mellomkrigstida blei mokkabønner selde av fleire føretak, som Nidar, Bergene, Asola og Erbe. Etter fleire samanslåingar blei Nidar den einaste mokkabønneprodusenten.

Namnet viser til kaffi frå Mokka, ein hamneby i Jemen som er kjend for sine kaffibønner med sjokoladesmak.

Kjelder 

Norske sjokoladeprodukt
Nidar-produkt
Skipingar i 1917
NM i alpine greiner 1948

Noregsmeisterskapen i alpine greiner 1948 fann stad dagane 13.-14. mars 1948 på Oppdal i Sør-Trøndelag.

Menn

Slalåm 

Dato: 13. mars 1948

Utfor 

Dato: 14. mars 1948

Kvinner

Slalåm 

Dato: 14. mars 1948

Utfor 

Dato: 13. mars 1948

Kjelder

Noregsmeisterskap i 1948
Noregsmeisterskap i alpine greiner
Idrettstilskipingar i Trøndelag
Idrett i Oppdal
Fiat panis

Fiat panis er eit latinsk uttrykk som tydar «det verte brød» eller «lat det bli brød». Det er nytta som motto av SN-organisasjonen Food and Agriculture Organization (FAO), og er teke med i logoen for organisasjonen. Mottoet vart føreslått av den første generalsekretæren i FAO, John Boyd Orr, etter mønster av det latinske omgrepet fiat lux («det verte lys»).

Kjelder

Latinske ord og uttrykk
Motto
Food and Agriculture Organization
Titusbogen

Titusbogen er ein romersk triumfboge som ligg på Via Sacra på Forum Romanum i Roma.
Han blei reist av keisar Domitian etter at Titus døydde.

Kjelder
Denne artikkelen bygger på «Titusbuen» frå ,  den 27. november 2018.

Litteratur 
   
  
  
  
  
  
   
  
 Knight, William (1896): The Arch of Titus and the Spoils of the Temple, an Historical Lecture 
  
 
  
  
  
 

Triumfbogar
Romersk arkitektur
Antikke byggverk i Roma
Distriktet Neunkirchen

Distriktet Neunkirchen er eit administrativt distrikt (Bezirk) i forbundslandet Niederösterreich i Austerrike. Distriktet dekker ei flatevidd på 1150 km², med 86 000 ibuarar (2018). Byen Neunkirchen er administrasjonssenter for distriktet.

Kommuneskipnaden
Distriktet omfattar 44 kommunar, av dei 3 bykommunar og 17 såkalla 'Marktgemeide'.

Kjelder
Denne artikkelen bygger på «Bezirk Neunkirchen» frå ,  den 27. november 2018.  
 

Niederösterreich
St. Peter in der Au

St. Peter in der Au er ein kommune i distriktet Amstetten i forbundslandet Niederösterreich i Austerrike. Kommunen har ei flatevidd på 59,8 km² og i kring 5 100 ibuarar. Landsbyen St. Peter ligg 348 meter over havet, ei 30 km vest-sørvest om distriktshovudstaden Amstetten.

Kjelder
Denne artikkelen bygger på «St. Peter in der Au» frå ,  den 27. november 2018.  
 

Kommunar i Niederösterreich
Distriktet Bruck an der Leitha

Distriktet Bruck an der Leitha er eit administrativt distrikt (Bezirk) i forbundslandet Niederösterreich i Austerrike. Distriktet dekker ei flatevidd på 703 km², med 100 000 ibuarar (2018). Byen Bruck an der Leitha er administrasjonssenter for distriktet.

Kommuneskipnaden
Distriktet omfattar 33 kommunar, av dei 5 bykommunar og 14 såkalla 'Marktgemeide'.

 Au am Leithaberge
 Bad Deutsch-Altenburg
 Berg
 Bruck an der Leitha
 Ebergassing
 Enzersdorf an der Fischa
 Fischamend
 Göttlesbrunn-Arbesthal
 Götzendorf an der Leitha
 Gramatneusiedl
 Hainburg an der Donau
 Haslau-Maria Ellend
 Himberg
 Hof am Leithaberge
 Höflein
 Hundsheim
 Klein-Neusiedl
 Lanzendorf
 Leopoldsdorf
 Mannersdorf am Leithagebirge
 Maria Lanzendorf
 Moosbrunn
 Petronell-Carnuntum
 Prellenkirchen
 Rauchenwarth
 Rohrau
 Scharndorf
 Schwadorf
 Schwechat
 Sommerein
 Trautmannsdorf an der Leitha
 Wolfsthal
 Zwölfaxing

Kjelder
Denne artikkelen bygger på «Bezirk Bruck an der Leitha» frå ,  den 27. november 2018.  
 

Niederösterreich